
REFERAT
privind aprobarea proiectelor de/pentru tineret cu finanţare nerambursabilă 
alocată de la bugetul local 
al Municipiului Timişoara pentru 
activităţi nonprofit de interes local de/pentru tineret, în anul 2015
Prin HCL nr. 95/03.03.2015 a fost aprobat noul Regulamentul privind regimul finanţărilor nerambursabile de tineret alocate de la bugetul local pentru activităţi nonprofit de interes local, iar prin Dispozitia Primarului Municipiului Timisoara nr. 588/27.04.2015 a fost aprobată componenţa Comisiei de analiză a proiectelor de/pentru tineret, pentru selecţia şi evaluarea proiectelor care vor beneficia de finanţări nerambursabile de la bugetul local pentru activităţi nonprofit de interes local pe anul 2015.
În conformitate cu regulamentul de aplicare aprobat prin HCL nr. 95/03.03.2015, în continuare a fost demarată procedura de jurizare.
Ulterior jurizării, a fost întocmit un proces verbal cu proiectele jurizate de către Comisia de analiză a proiectelor de/pentru tineret şi a fost redactată lista cu proiectele admise, cu sumele propuse spre aprobare în şedinta de Consiliu Local.
Propunem aprobarea sumelor alocate în urma jurizării de către Comisia de analiză a proiectelor de/pentru tineret. Lista proiectelor de/pentru tineret admise şi respinse va fi anexă a proiectului de hotărâre a Consiliului Local al Municipiului Timişoara. 

